Tisztelt Közgyűlés!

Németh Dávid másodéves vegyész szakos hallgató vagyok. Szeretnék pályázni az ELTE TTK HÖK Kémia szakterületi koordinátori tisztségre. 
Az elmúlt félév során részt vettem a kémiai szakterület munkájában, a választmányokon, valamint különböző bizottsági üléseken. Elindítottam a KOMISZ működését, mely a hallgatók körében nagy sikert aratott, amit aztán Orosz Dávidnak adtam át. Aktívan részt vettem az elmúlt félév szakos rendezvényein: gólyatáboron, nyílt napokon, SOTE-vegyész közös bulin, melyeknek lebonyolításában aktívan segédkeztem. 
Terveim közt szerepel az a probléma megoldása, ami jelenleg a legnagyobb problémát jelenti a szakterületen, vagyis a tanárok és a TO előfeltételei különbözésének megoldása. Ez az elmúlt félévek során olyan mértékben problémát jelentett, hogy a mostani félévben majdnem tíz diákot bocsátottak el miatta. Egyeztetés folyik viszont a bukott elsőévesek utóképzésének megoldását illetően, amely a mi szakterületünkön még mindig nincs megoldva. Ezen kívül a hallgatókkal való viszonyt javítása, melyben már most rengeteg eredményt értem el. Nem egy hallgató jelezte, hogy szeretne részt venni a HÖK munkájában jövőre, és szívesen vállalják részvételüket a KIT ülésein tavasztól. A tanárokkal is folyamatosan tartom a kapcsolatot, hogy feléjük is jelezzük, hogy a hallgatóknak milyen problémáik vannak. Az elmúlt félév sikerei mellett azonban látom, hogy vannak még problémák, amelyeket nem feltétlenül sikerül majd olyan rövid időn belül megoldani, de ezek megoldását elkezdeni, hogy esetleg jövőre lehessen folytatni.

Terveimről:

•	Ápr. 27. : Közös buli a matek szakterülettel.
•	Gólyatábor szervezésében segédkezés.
•	Levelezőlisták felügyelete, szakos információk eljuttatása a hallgatóknak.
•	Kémia szakcsoport bővítése.
•	Szakterületi csoport ülés összehívása rendszeresen.
•	Weboldal létrehozása, fontos, aktuális információkkal való ellátása.
•	A Kémia Intézeti Tanácson való hallgatói részvétel a lehetséges maximális létszámot kihasználva.
•	A választmányon való részvétel.
•	Kari Tanácson való részvétel.
•	Problémák kezelése
•	A jelenlegi lelkes érdeklődők bevonása a HÖK munkájába

Köszönöm, hogy végigolvastad a pályázatomat!

Tisztelettel: 
		Németh Dávid